NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-10-23):
Dávam slovo spoločnému spravodajcovi z výboru pre vzdelávanie, vedu, mládež a šport poslancovi Ľubomírovi Petrákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Nicholsonová, Lucia, podpredsedníčka NR SR (2016-04-22):
Na faktické poznámky bude reagovať pán predseda Národnej rady pán Danko.
Géci, Milan, poslanec NR SR (2013-05-14):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre obranu a bezpečnosť, ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovania návrhu zákona v Národnej rade Slovenskej republiky v prvom čítaní.
I. Mikloš, podpredseda vlády a minister financií SR: (2005-06-22):
Čo sa týka toho vášho návrhu, chcem povedať, že ten návrh na schválenie vyššej sumy nie je krytý v štátnom rozpočte, a teda, ak by takýto návrh prešiel, musel by som tento návrh vládnej novely zákona o dani z príjmu stiahnuť, a teda chcem len upozorniť, že všetci, ktorí budú hlasovať o vyššom príspevku, teda o vašom pozmeňujúcom návrhu, môžu týmto spôsobiť, že daňový bonus nebude zvýšený vôbec. Ďakujem pekne.
Cigániková, Jana, poslankyňa NR SR (2017-05-18):
Ďakujem pekne. Miro, veľmi, veľmi dobrý príspevok, absolútne s ním súhlasím. Chcem vyzdvihnúť niektoré argumenty. Najmä naozaj z pohľadu tej firmy, čo sa týka tej konkurencie, ja naozaj nevidím dôvod, aby, aby sme firmám dávali povinnosť zverejňovať platy zamestnancov, aby potom konkurencia sa teda na toto mohla pozerať, obkukávať, vedieť vyššie, nižšie. Hovoríte, že takéto opatrenie by zvýšilo platy. Ja si myslím, že v tomto prípade zvýšilo, pretože prečo by konkurenčná firma mala dať vyšší plat ako ja, keď vie, že ja ponúkam napríklad nižší. Takže myslím si, že tu je to vyslovene škodlivé. Takisto nevidím dôvod, aby nejaká závistlivá susedka videla môj plat napríklad, aby si, vie, v akej firme robím, v akej pozícii, tak si len pozre na Googli, veď to neni ťažké a bude napríklad vedieť, aký mám príjem. Mne sa to zdá mimo. Ďuri, ty si povedal, že nebudeš používať pojmy pravicový, ľavicový, no mne sa zdá toto byť taký útok zľava na SMER. Takže naozaj tých pádnych argumentov tu padlo niekoľko, myslím si skôr, že tým podnikateľom by sme mali pomáhať a nie klásť im stále nové požiadavky a úlohy, ale skôr vytvárať im podmienky a nechať na nich, ako sa rozhodnú. Pretože sú to práve oni, ktorí zamestnávajú väčšinu národa, a nie my politici. Takže tak.
Paška, Pavol, predseda NR SR (2014-09-17):
(Hlasovanie.) 83 prítomných, 81 za, 1 sa zdržal, 1 nehlasoval. Návrh sme schválili.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 20, proti 5, zdržalo sa 119 poslancov. Návrh sme neschválili.
Lipšic, Daniel, poslanec NR SR (2015-02-18):
Pán poslanec Kondrót, ja zo zvyku anonymy nečítam. Možnože vy áno, ale ja to nerobím, to je prvá poznámka. Druhá poznámka je, ak bola privatizácia nezákonná, ja sa pýtam, prečo nepodala spoločnosť Port Service návrh, podnet generálnemu prokurátorovi na podanie žaloby o určenie nezákonnosti neplatnosti privatizácie. Ale nie, ona bola spokojná. Penta to má, O. K., ešte my žalujeme 60 mil., to je problém podľa mojej mienky. Bol právny nástroj to zmeniť. Ten nebol využitý. Bolo by to niečo iné, ako na tom vyryžovať. To je môj problém, pán poslanec. Pán poslanec Kolesík, že mali taký pocit, že to je bez šance, to znamená, že, že predali to za 6-tisíc eur, a potom pán minister Pavlis vložil 20-tisíc eur, aby v tom zjavne bezúspešnom súdnom spore sa mohlo pokračovať ďalej. Áno? Lebo, lebo žiaľ, ešte raz, hovorím, že vložil, pretože v účtovných závierkach je uvedený on, nepredložil žiaden dôkaz o tom, že by tie peniaze mu dala, dali noví akcionári, absolútne žiaden. A práve naopak, vymýšľal si, keď tvrdil, že to musel za iných vložiť on, lebo len on bol disponent. Akú to dáva logiku? Keď ste zjavne, máte pocit, že je to, je to prehratý spor, tak radšej sa toho zbavme. Dajme to radšej a náhodne schránková firma sa prihlásila, kde nie je možné dohľadať, kto je reálny akcionár, ale 20-tisíc následne, ešte, ešte dám, aby, aby súdny spor, zjavne teda bezúspešný, ako vy tvrdíte, preto bola nízka cena, mohol pokračovať ďalej. Preto hovorím, že všetky vaše alternatívne vysvetlenia, ktoré tu ponúkate, a teraz ich ponúkol pán poslanec Kolesík, sú absurdné. Sú absurdné, sú nereálne.
Paška, Pavol, poslanec NR SR (2010-08-10):
Ďakujem pekne, pán predseda. Na úvod chcem požiadať, aby mi bol poskytnutý dostatočný priestor, pretože chcem podať dva návrhy na zmenu programu a budem požadovať trošku viac času. Ten prvý súvisí s bodom č. 10 navrhnutého programu, čo je návrh na vyslovenie súhlasu Národnej rady s veriteľskou zmluvou, zrozumiteľnejšie, je to pôžička Grécku. Chcem požiadať, aby tento bod programu bol presunutý na septembrovú schôdzu. Moje odôvodnenie znie: Podľa časového rámca dohôd, ktorý sa volá „Road map for the review of the adjustment programme for Greece“, majú byť IWG doručené všetky podklady, ako sú napĺňané podmienky ozdravného plánu v Grécku, 19. augusta a Rada ministrov má rozhodnúť o tom, či plní Grécko všetky podmienky až... (Prerušenie vystúpenia časomerom.)
Zajac, Pavol, poslanec NR SR (2015-02-12):
Vážený pán predseda Národnej rady, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel Gábor, podpredseda NR SR (2021-02-25):
Taká dohoda zatiaľ nie je podľa mojich informácií, ale uvidíme, aký bude priebeh schôdze. Pán poslanec Beluský, tiež procedurálny?
Vaľová, Jana, poslankyňa NR SR (2018-05-23):
Ja som ani na vás nereagovala. Prečo ste taká nervózna? Však sa ukľudnite a nevykrikujte na mňa, poprosím vás. Dobre? Neviem, pani Blahová chce rozkázať všetkým, ona má jediná pravdu v tomto, v tomto, v tejto snemovni, nikoho si nechce vypočuť. Ona dokáže zastávať prácu komisárky, prácu poslankyne, ja jej k tomu gratulujem, že ju zatiaľ ešte takto nikto neocenil, lebo ja si vždycky počkám ako ocenia. Pani Blahová, vy trpíte samomluvou? (Povedané so smiechom.) Ale ja nemôžem rozprávať, pán predseda, keď stále hovorí. (Prerušenie vystúpenia predsedajúcim.)
Figeľ, Ján, podpredseda NR SR (2013-01-29):
Pokračujeme v rozprave. Podľa poradia by mala vystúpiť Lucia Žitňanská, nie je tu. Ľubomír Galko, nie je tu. Ivan Švejna takisto nie je. Martin Chren, nie je. Daniel Krajcer, neprítomný. Richard Vašečka, neprítomný. Arpád Érsek, neprítomný. Miroslav Beblavý, neprítomný. Branislav Škripek takisto. Miroslav Kadúc, neprítomný, Ivan Štefanec, neprítomný. A takisto Martin Fronc nie je v sále. Tým sme vyčerpali zoznam všetkých písomne prihlásených rečníkov v rozprave. Chcem sa teraz spýtať, či sa niekto chce prihlásiť do rozpravy ústne. Nech sa páči, jeden, pán poslanec Daniel Lipšic, končím možnosť prihlásiť sa. Takže pokračujeme v rozprave ústnou časťou. Nech sa páči, pán poslanec Lipšic.
Laššáková, Jana, podpredsedníčka NR SR (2014-11-10):
Procedurálny návrh, pán poslanec! Pán poslanec Frešo.
Ďuriš Nicholsonová, Lucia, podpredsedníčka NR SR (2017-11-30):
Pani poslankyňa Grausová.
Blanár, Juraj, podpredseda NR SR (2021-06-22):
S faktickou poznámkou na vás má záujem reagovať šesť poslancov a pani poslankyňa. Takže ako prvý, pán poslanec Milan Mazurek, nech sa páči.
Laššáková, Jana, podpredsedníčka NR SR (2015-11-12):
Dobre. Váš procedurálny návrh znie, aby bod 72, návrh zákona, ktorý má predkladať pán minister Lajčák, aby ho aj pán minister zahraničných vecí predkladal a nie, aby ho zastupoval pán minister Borec. Prezentujme sa a hlasujeme. (Hlasovanie.) Prítomných 124 poslancov, za návrh bolo 46, proti boli 6, zdržalo sa 69 poslancov, nehlasovali 3. Konštatujem, že sme váš procedurálny návrh neschválili. Vyhlasujem krátku dvojminútovú prestávku a budeme pokračovať ďalej v rozprave ústne prihlásenými rečníkmi. (Prestávka.) (Po prestávke.)
Pčolinský, Peter, podpredseda NR SR (2022-10-20):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Chcete k rozprave zaujať stanovisko, navrhovateľ? Nie. Žiada si záverečné slovo pani spoločná spravodajkyňa? Nie. Poprosím o oznámenie termínu hlasovania.
Danko, Andrej, podpredseda NR SR (2024-06-14):
Vážené panie poslankyne, vážení páni poslanci, otváram štvrtý rokovací deň 15. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Cigániková, Demečko, Galko, Holečková, Kišš, Krátky, Majerský, Saloň, Stachura, Škopová, Veslárová, Záborská. Podľa odhlasovanej zmeny programu v rokovaní pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 231. Prosím podpredsedu vlády pre plán obnovy a znalostnú ekonomiku pána Kmeca, aby zaujal svoje miesto určené pre navrhovateľa, a spoločného spravodajcu z výboru pre verejnú správu a regionálny rozvoj poslanca Zahorčáka, aby zaujal miesto určené pre spravodajcov. Ďalším v poradí z písomne prihlásených rečníkov do rozpravy je poslanec Ledecký, ktorému odovzdávam slovo. Pripraví sa poslankyňa Marcinková. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Jurinová, Erika, poslankyňa NR SR (2016-11-24):
Ďakujem pekne. Priznám sa, že téma dopravy nie je mojou prioritou, do toho času, kým nepočujem, neviem, keď sa povie R3 alebo spomenul most v Podbieli. Áno, je to regionálny problém a súvisí naozaj s tým, že ministerstvo nemá dostatok peňazí na opravu alebo na opravy infraštruktúry. Ja som bola veľmi sklamaná, keď minister práve už tuná spomínaný projekt Hodnotu za peniaze nezobral dostatočne vážne, odmietol prehodnocovať projekty, ktoré už boli rozbehnuté, a tá dôveryhodnosť práve takýmito jeho konaniami u mňa vôbec nestúpa, práveže klesá. Tiež ma zarazilo, že tak v tichosti prešla agenda regionálneho rozvoja na Úrad vlády, čo ako môže, keby som vedela, že pán minister sa bude o to hlbšie, lepšie, zodpovednejšie venovať doprave, tak som úplne spokojná, len tá tichosť, s akou prechádza táto agenda na Úrad vlády, takisto vo mne vôbec nevzbudzuje žiadne nadšenie. No a na záver iba, že som presvedčená o tom, že len dobrými rozhodnutiami, ktoré zatiaľ som nevidela u pána ministra, je možné opravovať cesty, budovať novú infraštruktúru. Jednoducho pán minister nedostatočne hľadá zdroje, ktoré by boli využité práve aj na budovanie R3. Ako bolo mi až zle, keď som si prečítala, koľko bude stáť úsek kilometra cesty na Kysuciach. Predčí to naozaj všetko, všetku normálnosť, ktorá sa dá v tomto nejako uplatniť. Ja budem držať pánovi Janckulíkovi palce, aby sa mu podarilo vylobovať, v úvodzovkách, čo najviac na to, aby sa dostavali plán... (Prerušenie vystúpenia časomerom.)
J. Mikolaj, podpredseda vlády a minister školstva SR: (2009-10-21):
Vážená pani poslankyňa Rosová, poviem úprimne, nebýva zvykom, aby v Národnej rade niekto bol odkázaný na to, aby čítal pripomienkové konanie, ktoré je klasickým nástrojom prípravy každého zákona. Sú tu niektorí páni ministri, ktorí to veľmi dobre poznajú. A dobre vedia, že pokiaľ sa neodstránia všetky zásadné pripomienky a neodstránia sa aj ostatné pripomienky, tak aby tieto ministerstvá, ste čítali iba stanoviská ministerstiev, s tým nesúhlasili, tak takýto návrh zákona vo vláde Slovenskej republiky neprejde. V pripomienkovom konaní bolo niekoľko desiatok rokovaní na niektorých z nich. Na tých záverečných, samozrejme, som sa zúčastnil aj osobne alebo som osobne diskutoval, či už s ministerstvom zahraničných vecí alebo s pánom podpredsedom vlády, a všetky problémy v zákone sa odstránili. Opakujem, keby sa neodstránili, tak ten zákon ako vládny návrh zákona tu nie je. Nič iné teda ste nepovedali. Pán poslanec Fronc, áno, samozrejme, je formálne, neformálne, informálne. A to, čo ty si naznačoval, je informálne, že sa vzdelávaš bez toho, že by si o tom vedel, keď pozeráš Slovenskú televíziu, vzdelávaš sa aj bulvárom, bohužiaľ, vzdelávame sa aj nechtiac, pretože všetko na nás vplýva. A práve preto, aby ten bulvár nám tu nediktoval tie veci, tak do minimálne neformálneho, pretože toto je zákon najmä o neformálnom vzdelávaní, určité pravidlá sa zaviesť musia. Však tu máme aj sekty. Ty to dobre vieš. To znamená, že musia byť určité pravidlá, ktoré budú hovoriť o tom, ako neformálne vzdelávanie vykonávať. A o tom práve je tento zákon. Ďalej sú to požiadavky, ktoré si vyžaduje prax. Je to najmä národná sústava kvalifikácií, ktorá musí byť zákonom ošetrená, pretože na ňu nadväzuje neformálne vzdelávanie. A ty si chodil do Rady ministrov a presne vieš, že aj z Európskej únie ministri majú návrhy , ktoré v rámci národnej sústavy kvalifikácií a v rámci neformálneho vzdelávania treba plniť. Ty musíš vedieť, že v celoživotnom vzdelávaní sme snáď na poslednom mieste v rámci Európskej únie, či už v tom, koľko sa nám ľudí vzdeláva alebo ako to máme legislatívne vyriešené. Preto tento zákon je aj o tom, aby sme mohli implementovať tie návrhy a doporučenia, ktoré či už z OECD alebo z Rady ministrov máme. A to sa týka aj registra aj ďalších vecí. Sú tu veci, ktoré by tu mohli byť, ale tu naozaj nie sú. A to je napr. kreditový systém, kde si musíme počkať na Európsku úniu. Nemá význam, aby sme ho dneska kreovali a vytvárali. A Európska únia príde s niečím úplne iným. Čiže to je pravda, to sme zo zákona vyhodili. A počkáme si, ako Európska únia nastaví celý systém. Ale celý tento zákon, celé toto neformálne vzdelávanie je v princípe s tým, čo Európska únia tvorí, kreuje. A Európska únia v rámci neformálneho vzdelávania dokumentov vydáva veľmi, veľmi veľa. Čiže  o tom je tento zákon. Ďakujem pekne.
Pellegrini, Peter, podpredseda NR SR (2020-09-02):
Otváram teraz rozpravu v treťom čítaní . Pán poslanec Pollák, ste si istý, že sa hlásite v treťom čítaní do rozpravy? (Reakcia z pléna.) Aha, dobre, tak to, prosím, vypnite pánovi Pollákovi preč. Končím možnosť prihlásiť sa a vyhlasujem ju za skončenú. Nech sa páči, pán poslanec.
Pellegrini, Peter, predseda NR SR (2015-11-11):
Pán poslanec Poliačik namieta, takže budeme hlasovať o námietke. (Hlasovanie.) Prítomných 131 poslancov, za hlasovalo 50, proti bolo 80, nehlasoval 1 poslanec. Námietku sme neschválili.
Blanár, Juraj, podpredseda NR SR (2023-03-16):
Ďakujem, pán minister. Ešte je tu jedna otázka na pána ministra Krajniaka, ktorú asi nestihne pán minister Vlčan odpovedať, ale ja ju predsa len musím prečítať, lebo ešte máme minútu. Je to pán poslanec Šudík, ktorý sa pýta dočasne povereného ministra práce, sociálnych vecí a rodiny Milana Krajniaka: „Pán minister, vdovský výsluhový dôchodok sa vypláca pre vdovy, ktoré vychovali dve a viac detí. Na Slovensku je však viacero žien, ktoré stihli vychovať len jedno dieťa a po smrti manžela policajta či vojaka pred dovŕšením 58. roku nemajú nárok na takýto dôchodok rovnako, ako ho má vdova, ktorá vychovala dve deti. Neplánuje ministerstvo túto skrivodlivosť napraviť? Koľko podobných prípadov na Slovensku evidujete?“ Nech sa páči aspoň krátko.
Jurinová, Erika, podpredsedníčka NR SR (2013-09-11):
Páni poslanci, kľud, prosím, v miestnosti!
Kollár, Jozef, poslanec NR SR (2011-09-13):
Ďakujem pekne za slovo. Pán podpredseda Fico, vy ste vo svojom vystúpení trikrát povedal brutálnu pravdu. Pravda číslo jedna. Citujem: „Nie som ekonóm.“ To je fakt. Tak ako ja nie som právnik. Pravda číslo 2. 12,5 mld. je viac ako 10 mld. To je tiež holý fakt, voči tomu nikto nemôže namietať. A trošku na odľahčenie, keďže sú takmer dve hodiny v noci, pravda číslo tri, že pani premiérka je najkrajšia. No, a teraz poďme k tomu, že je naozaj nadľudským výkonom dať lekciu z ekonómie právnikovi na ploche dvoch minút. Už len minúty a pol. Pretože hrubý dlh, pán Fico, sa vo všetkých civilizovaných krajinách meria k výkonnosti ekonomiky. A výkonnosť ekonomiky sa meria v HDP. To znamená, že tak ako niektorá rodina si požičia 3-tisíc eur úver v banke, ale keď má nízky príjem, tak ho nedokáže splácať. Iná rodina si požičia 10-tisícový úver v eurách, ale má vyšší príjem, tak ho splácať dokáže. Vaša vláda, pán Fico, medzi rokmi 2008 až 2010 dvihla alebo zvýšila verejný hrubý dlh Slovenska z 28 % HDP na 41 % HDP. Všetci prítomní sa zhodneme, že 28 a koľko je 41? A 13. Čiže vaša vláda o 13 percentuálnych bodov voči HDP, voči výkonnosti ekonomiky dvihla dlh tejto krajiny. Vláda Ivety Radičovej má v trojročnom programovom rozpočtovaní naprogramované, že pôjde zo 41 % na 45. 41 a koľko je 45? A 4. To znamená o 4 percentuálne body. Pýtam sa, je 13 viac ako 4? Ďakujem. (Potlesk.)
Laššáková, Jana, podpredsedníčka NR SR (2015-09-24):
Pán poslanec Hudacký, nech sa páči.
Glváč, Martin, podpredseda NR SR (2019-01-31):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Viskupič, Jozef, poslanec NR SR (2015-06-30):
Ďakujem. Neviem, ako Fecko vie ovplyvniť, či chodia poslanci SMER-u na rokovania výboru, len chcel by som, pán predseda, dôrazne požiadať o to, že moje hlasovacie zariadenie, ak hlasujeme dlhšie ako desať minút, vykazuje poruchu a vykazuje ju takým spôsobom, že prejavenie vôle za, proti alebo zdržal sa po potvrdení „prítomný“ proste neurobí. Ja si chcem spraviť pre záznam audit v hlasovaní, kedy ma vykázalo ako „nehlasoval“, pretože pri každom jednom hlasovaní som to predmetné tlačítko stlačil. Je tu viacero poslancov, tuto chudák Poliačik natáča si túto časť, na to, aby mu vôbec tá mašina išla, čiže vás ako digitálneho šampióna žiadam, aby sme tieto zariadenia, ktoré majú najlepšie roky... (Prerušenie vystúpenia časomerom.)
Fronc, Martin, poslanec NR SR (2010-12-15):
Ďakujem pekne, pán podpredseda. Pán kolega Pelegrini, ja s vami súhlasím, že poslanci by nemali suplovať ako vládu predkladaním zákonov, len v tom prípade by ste sa mali vrátiť do minulosti, keď ste to robili úplne masívne. Ja si spomínam na pani Vaľovú v roku 2008. Predkladala zákon o sociálnych službách, de facto tak rozsiahly a ešte na dvakrát, pretože najprv ho predložila, a o deň to boli znova iné zmeny, takže ja si myslím, že pokiaľ o tom hovoríte, mali by ste byť takpovediac úprimný a korektný a povedať to aj o vás samých. Ďakujem.
Laššáková, Jana, podpredsedníčka NR SR (2012-08-03):
Pán poslanec Mihál.
Hrušovský, Pavol, podpredseda NR SR (2011-06-01):
Pán spoločný spravodajca sa chce vyjadriť rovnako ako pán minister? Nie. Prerušujem rokovanie o tomto bode programu. A poprosím pána ministra hospodárstva, aby z poverenia vlády Slovenskej republiky Národnej rade predložil a odôvodnil návrh zákona o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu. Vládny návrh zákona prerokovávame ako tlač 253. Spoločnú správu výborov máte v laviciach ako tlač 253a. Pán minister, prosím o odôvodnenie návrhu zákona. (Rokovanie o vládnom návrhu zákona o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov , tlač 253.)
Kočiš, Eduard, poslanec NR SR (2022-03-24):
Veľmi pekne ďakujem za slovo, pán predsedajúci. Pán primátor, ďakujem za krátku, ale zaujímavú debatu ohľadne tohto vášho predkladaného návrhu zákona. V podstate vo svojej debate ste poukázali na značný problém a tým najzákladnejším a najznačnejším problémom v celom, v celej takej komplexnosti sociálnej starostlivosti, resp. sociálnych služieb je nedostatok, a to zdôrazňujem, obrovský nedostatok nielen opatrovateliek, ošetrovateliek alebo aj nižšieho obslužného personálu, ale v mnohých zariadeniach, domovoch sociálnych služieb, domovoch sociálnej starostlivosti alebo denných stacionároch je najväčším problémom to, že tá finančná poddimenzovanosť im zabraňuje v tom, aby aspoň jedného-dvoch mužov alebo chlapov vedeli zamestnať na takýchto oddeleniach, resp. v takýchto zariadeniach. Pretože častokrát sa bavíme o pacientoch alebo o klientoch, ktorí sú buď pripútaní na dlhodobé lôžko, sú to buď inkontinentní pacienti, alebo pacienti, ktorí nie sú v zariadeniach zdravotnej starostlivosti, ale v týchto domovoch sociálnych služieb a takýchto pacientov treba pravidelne polohovať, čo je na dosť krehkú ženskú fyzickú schránku veľmi náročné, ale zamestnať, respektíve nájsť chlapa, ktorý bude mať aspoň to základné opatrovateľské vzdelanie, teda aspoň ten základný absolvovaný opatrovateľský kurz, za 700, 800 eur v hrubom, keď potrebuje uživiť rodinu, je podľa mňa nemožné, skoro nereálne, aj keď nájdu sa také svetlé výnimky, ale je to veľmi ťažké. Čiže aj tento návrh zákona nemôžem nijako inak iba podporiť, keďže v sociálnych službách pracujem skoro 20 rokov, takže každá jedna zmena je len vítaná a bude na prospech veci. Ďakujem.
V. Veteška, podpredseda NR SR: (2004-05-25):
J. Miklušičák, poslanec: Ďakujem kolegovi Husárovi, určite ja som si toho vedomý, však koniec koncov aj súd Liptovský Mikuláš, Ružomberok, Dolný Kubín je podobná situácia. Ďakujem pekne.
P. Frešo, poslanec: (2008-02-12):
Druhé, na čo by som chcel upozorniť. Je to rýchlosť toho procesu samotného a vlastne celý ten stav legislatívnej núdze, ktorý sa tu umelo navodzuje. Je to vlastne dôkazom nepracovania a zlého vedenia ministerstva, nakoľko ministerstvo ani po roku a pol nie je schopné napísať taký zákon, ktorý by vydržal bez zmeny aspoň dva mesiace. To vlastne usvedčuje pani ministerku a okolie, ktoré to vedie, dalo by sa povedať, zo zlej práce. Čo sa týka tej starostlivosti o občanov. No ja by som chcel upozorniť, že práve táto vládna koalícia šikanuje občanov vďaka pozmeňujúcemu návrhu, ktorý tu bol včlenený do tohto zákona, ktorý prešiel na jeseň, zimu 2006, vyžaduje od občana, keď si chce vybrať slobodne správcovskú spoločnosť, ísť osobne do Sociálnej poisťovne, ešte si musí za to aj zaplatiť. Čiže tam neváhali šikanovať občanov. Pokiaľ ide však o výstup, čo je, samozrejme, cieľom tejto vlády, ktorá to viac či menej nepokryte dáva najavo vlastne od svojho nástupu, tak snaží sa ho maximálne zjednodušiť až na tú úroveň, že občan môže naozaj prísť o svoje úspory bez toho, aby o tom vedel. Ďakujem pekne.
Galko, Ľubomír, poslanec NR SR (2023-11-28):
Ďakujem pekne. No, Jožko Pročko, ty sa nečuduj, že nejaký kolega z vlády podvodníkov a klamárov tu nazýva spolupracujúcich obvinených udavačmi, lebo presne takto funguje mafia, že držia spolu a jeden druhého nepodrazia, jeden na druhého nepovedia. Roky tak fungovali a mafiánske štruktúry, ktoré tu títo lotri vybudovali, im niekto počas uplynulých troch rokov začal trhať, vznikali tam trhliny. Tak bodaj by neprskali a nenazývali by spolupracujúcich obvinených udavačmi. A druhú poznámku, ktorú mám, je mimoriadne prospešné, že si spomenul zločin úplatku Petra, 150-tisíc eur v krabici od šampusu, Pellegriniho. Tento podvodník dnes nestojí pred súdom len preto, že sa nepodarilo polícii zatiaľ zadokumentovať ďalšie dôkazy a majú len svedectvo spolupracujúceho obvineného Imreczeho, smeráckeho nominanta, pripomínam, pričom je úplne jasné, že ten Imrecze neklame. Vieme to v opozícii, vedia to v koalícii, je to úplne jasné, že to tak bolo, ako že ja sa volám ja. Prečo by si to asi tak ten Imrecze na toho Pellegriniho vymyslel? Čo sa zobudil a povedal si, že si vymyslí nejaký príbeh úplatku cez Výboha Pellegrinimu? No to asi ťažko. A preto je dobré, Jozef, že si toto povedal a že si to pripomenul, lebo po volebnom podvode na občanoch predstaviteľmi strany podvodníkov a klamárov SMER-u 2 alias HLAS-u Petra Pellegriniho sa pripravuje ďalší podvod, a tento človek chce teraz najnovšie zdúchnuť do prezidentského paláca, pričom všetci veľmi dobre vieme, že on patrí do úplne, ale úplne iného zariadenia. Ďakujem pekne.
Marosz, Ján, poslanec NR SR (2018-10-24):
Ďakujem za slovo. V súvislosti s tým, čo si hovorila, pani kolegyňa, o tom, že títo kandidáti by mali byť naozajstné autority v oblasti práva a nemali by mať problém verejne sa, samozrejme, aj odprezentovať a takisto byť aj volení verejnou voľbou. Ja si myslím, že táto transparentnosť pri voľbe ústavných sudcov je nesmierne dôležitá, a neviem, teda či si aj ty zachytila, alebo aj ostatní kolegovia, že, že strana SMER na ústavnoprávny výbor prinášala rôzne pozmeňujúce návrhy, ktoré smerujú k tomu, že, že ten híring, ktorý má byť na ústavnoprávnom výbore, že tam totiž aj občania môžu klásť otázky, a sú žrebované, a oni chceli, že vypnúť obraz, že to nebude prenášané, samozrejme, že nedovolíme, aby to bolo prezentované, a argumentujú tým, že to bude drahé, že prenos takéhoto zasadnutia bude drahý. Hej? Takže, že mne to absolútne sa zastavuje rozum, že majú to byť odborníci v oblasti ústavného práva, vysokoškolské vzdelanie, bez úhony a tak ďalej, a my chceme ešte aj vypnúť obraz aj zvuk, aby nemohli z ústavnoprávneho výboru byť prenosy o tom, že títo ľudia sa idú odprezentovať. Naozaj toto nedáva žiadnu logiku a potvrdzujem, a teda aj naše hnutie je za to, aby každá takáto osobnosť v oblasti práva sa dokázala odprezentovať, dokázala povedať svoje vízie a bola skutočnou autoritou. Však sa v tom návrhu zákona píše, že funkciu má vykonávať riadne, čestne, nezávisle, nestranne. A ako takéto osobnosti nájdeme, keď už pri samotnej voľbe ich chceme ako keby skrývať do poslednej chvíle, len nech rýchlo prejdú, a nikto si ani nevšimne, že nejakých nových sudcov máme?
B. Bugár, podpredseda NR SR: (2004-02-04):
B. Opaterný, poslanec: Ďakujem. Vážený pán predsedajúci, v rozprave vystúpili traja poslanci, ktorí podali jeden procedurálny a dva pozmeňujúce návrhy. Najprv vás prosím, aby ste dali hlasovať o procedurálnom návrhu pána poslanca Vážneho, ktorý navrhuje vrátiť vládny návrh zákona o letiskových spoločnostiach  navrhovateľovi na dopracovanie.
Paška, Pavol, predseda NR SR (2012-09-19):
Pán poslanec Bagačka.
P. Csáky, podpredseda vlády SR: (2006-02-24):
Dovoľte mi teda, aby som  predložil na vaše rokovanie stanovisko vlády Slovenskej republiky v nasledovnom znení. V živote každej spoločnosti patrí kultúre neodškriepiteľné miesto. V nej sa odzrkadľujú zmeny v spoločnosti a kultúra je ich dynamizujúcim prvkom. Preto sa jej každá spoločnosť, Slovensko nevynímajúc snaží venovať náležitú pozornosť. Na Slovensku je to v súčasnosti nachádzanie rovnováhy medzi strategickou koncepčnou pôsobnosťou, ale aj podpornou činnosťou v podobe grantového systému, čiže dotácií ministerstva kultúry na jednej strane a decentralizáciou v oblasti riadenia, prechod právomocí na miestne a regionálne samosprávy na druhej strane. Ide tu o dva súčasne prebiehajúce procesy, ktoré sa navzájom prelínajú a dopĺňajú. To však neznamená, že môžeme v tejto konkrétnej oblasti rezignovať na ekonomický rozmer kultúry rovnako ako v prípade iných štátnych politík, kde práve ekonomický rozmer v oblasti kultúry je jedným z určujúcich faktorov našej schopnosti ju chrániť a rozvíjať. A je prirodzené, že v každom systéme, v ktorom sa nachádza mnoho aktérov a ktorý je zložitý, sa stretávajú viaceré záujmy, niekedy aj nekompatibilné či dokonca protichodné. Preto nemožno pôsobenie súčasného ministra kultúry, najmä jeho snahu zaviesť vo vnútri systému zmeny smerujúce k jeho väčšej otvorenosti a efektívnosti posudzovať negatívne v porovnaní s ???legitímnymi organizovanými záujmami slovenskej kultúrnej obce a jej predstaviteľov na Slovensku. Vláda Slovenskej republiky prerokovala návrh skupiny poslancov Národnej rady Slovenskej republiky a prišla k záveru, že predložený návrh je značne politicky motivovaným krokom v predvolebnom období. Vzhľadom teda na všetky uvedené okolnosti vláda Slovenskej republiky nesúhlasí s návrhom skupiny poslancov Národnej rady Slovenskej republiky na vyslovenie nedôvery ministrovi kultúry Slovenskej republiky pánovi Františkovi Tóthovi. Pán predsedajúci, ďakujem pekne.
Pellegrini, Peter, predseda NR SR (2015-05-19):
Pán poslanec Chren.
Hrušovský, Pavol, podpredseda NR SR (2011-09-08):
Nech sa páči, pán poslanec Kaliňák.
J. Burian, poslanec: (2005-07-06):
Ďakujem za pozornosť. (Potlesk.)
Zmajkovičová, Renáta, podpredsedníčka NR SR (2014-06-03):
Kým dám slovo, pán poslanec Abrhan, s procedurálnym? Ja by som poprosila technikov, aby vymazali posledného, pána poslanca Drobu, pretože pán poslanec vyjadril svoju vôľu, že nevystúpi. Takže poprosím. Pán poslanec Abrhan.
Grendel, Gábor, podpredseda NR SR (2022-09-20):
Ďakujeme. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Milanovi Kuriakovi.
Antošová, Eva, poslankyňa NR SR (2016-09-13):
Ďakujem pekne za slovo. Pani kolegyňa, ak by som sa znížila, alebo chcela znížiť na vašu úroveň, tak by som vám povedala len jednu vetu, že ste drzá ako opica, ale nebudem to robiť. A preto vás chcem pochváliť, ešte vás chcem aj pochváliť, predstavte si, že tá prvá vaša veta vo vašom vystúpení ma zaujala a mala som takú, akú-takú nádej, že snáď to pôjde nejako ináč a k lepšiemu, ale, bohužiaľ, nie. Ale povedali ste veľmi pekne, mali by sme prestať politizovať a začať pracovať. Tak sa pýtam, kto tu začal s politizovaním? Kto tu začal s vyvolávaním škandálov, ktoré som pred chvíľočkou v tej faktickej spomenula? Škandály s dieťaťom v šatke, škandály s poslankyňou na vozíčku, škandály s transparentami, škandály s pani podpredsedníčkou po pôrode. Jednoducho toto vás baví. A poviem vám, keby tu neboli kamery, máme o polovicu menej starostí, aj vy, aj my, a môžeme naozaj pracovať. Čas v rozprave, ktorý stále spomínate, dvadsať minút, je podľa mňa komfortný pre poslanca. Ja som si to otestovala sama. Ja som podávala v rozprave, vystúpila som v rozprave k návrhu, k opozičnému zákonu a som si to stihla, stopla. Stihla som to v pohode za deväť minút a vysvetlila som veci za deväť minút tak, že aj opozícia pochopila, že ten návrh zákona nie je celkom dobrý a vrátil sa na dopracovanie. A ešte, ak mám chvíľočku času, spomeniem tú slušnosť, o ktorej hovoríte. Poviem to, mrzí ma to, ale poviem to teda na plné ústa. Vážené dámy, vážení páni z opozície, veď vy sa neviete ani pozdraviť. Veď vy neviete ani odzdraviť, nie v tejto sále, na chodbách v tejto budove. Málokto vie naozaj sa slušne správať. A toto ste vy zástupcovia ľudu? Vás volili ľudia. Akí, preboha?! Čo sa týka oblečenia, pani poslankyňa, ja tu nebudem súdiť, či má niekto... (Ukončenie vystúpenia časomerom.)
Jurinová, Erika, podpredsedníčka NR SR (2013-05-21):
Do rozpravy je ústne prihlásená pani poslankyňa Vitteková, nech sa páči.
Paška Pavol, predseda NR SR (2014-09-17):
(Hlasovanie.) 81 prítomných, 78 za, 1 sa zdržal, 2 nehlasovali. Návrh sme schválili.
Blanár, Juraj, podpredseda NR SR (2020-11-25):
... o prijatie účinných opatrení na podporu zachovania plynulosti vzájomnej obchodnej výmeny so Spojeným kráľovstvom a s dôrazom na zabezpečenie odolnosti voči zlyhaniu cezhraničných dodávok dielcov, subdodávok a tak ďalej, keďže investori, ktorí sú na území Slovenskej republiky, to budú potrebovať. Rovnako aj v súvislosti s Brexitom môžeme očakávať zmeny v produkčnej sieti a dodávateľských reťazcoch. Preto ministra zahraničných vecí a európskych záležitostí navrhujeme požiadať o zabezpečenie vysokej úrovne starostlivosti o občanov Slovenskej republiky dlhodobo žijúcich v Spojenom kráľovstve. Myslím si, že toto od nás občania, ktorí pracujú alebo sa rozhodli, že budú pôsobiť v Spojenom kráľovstve, občania Slovenskej republiky podotýkam, určite očakávajú, aby sme jasne dali signál, ako sme sa postarali o ich komunikáciu alebo o ich spolužitie so Slovenskou republikou a Spojeným kráľovstvom. Poskytovanie rovnako adresnosti služieb v ekonomickej sfére, čo je veľmi dôležité. No a tiež žiadame podpredsedu vlády a ministra financií o iniciovanie inštitúcie Európskej únie zavedenie jednotného systému ochrany dcérskych bánk. No a v časti C. navrhujeme ešte aj ďalšiu vec, ktorá je s tým spojená. Niektoré krajiny Európskej únie to už riešili, a to je otázka zlata, ktorá je v depozite Bank of England, a je to zlato, ktoré spravuje Národná banka Slovenskej republiky. Čiže rovnako odporúčame guvernérovi Národnej banky Slovenskej republiky, aby posúdil riziká súvisiace s ďalším uložením devízových rezerv Národnej banky Slovenska v zlate z Bank of England po skončení prechodného obdobia. A rovnako dávame na zváženie optimálnejšie riešenie uloženia devízových rezerv Národnej banky Slovenska v zlate v Európskej únii. Toľko na predstavenie môjho návrhu za predkladateľov návrhu uznesenia k tému nedohody, prípadnej nedohody Spojeného kráľovstva s Európskou úniou. Ďakujem. Skončil som.
Bagačka, Michal, poslanec NR SR (2015-07-03):
Teraz pristúpime k hlasovaniu o návrhoch z rozpravy. Dajte, prosím, hlasovať o pozmeňujúcom návrhu pána poslanca Petráka.
Hrnčiar, Andrej, doterajší podpredseda NR SR (2020-03-20):
Pán poslanec Igor Kašper.
Zelník, Štefan, poslanec NR SR (2019-12-05):
Vážený pán predsedajúci, v rozprave k návrhu zákona vystúpilo osem poslancov. Pani poslankyňa Zimenová podala procedurálny návrh, aby Národná rada Slovenskej republiky nepokračovala v rokovaní o návrhu zákona. Pán predsedajúci, prosím, dajte hlasovať o tomto návrhu.
Zemanová, Anna, poslankyňa NR SR (2023-05-24):
Ďakujem pekne. Ja si myslím, že naozaj je potrebné, aby sa upravili tieto ustanovenia ohľadom preukazovania majetku, pretože samotný výbor, ktorý rozhoduje, mnohokrát rozhoduje politicky a nespravodlivo a je dobré, aby sa v takýchto veciach nepolitikárčilo, pretože aj tie sankcie, ktoré vyplývajú z tohto zákona, by mali byť spravodlivé. A je zbytočné následne potom preukazovať nejaké námietky cez Ústavný súd, ktorý taktiež nemá inú možnosť, ako mnohokrát rešpektovať rozhodnutie toho príslušného výboru, ale tu politic... to politické rozhodovanie v tomto zákone nerieši. Čiže je dobré, aby bolo nastavenie jasné v zákone a aby sa nemohlo politikárčiť v tomto výbore. Ďakujem.
Stachura, Peter, poslanec NR SR (2024-01-24):
Ja chcem tiež poďakovať pánovi Dejovi za vystúpenie. Ono, vy ste sa pýtali, že prečo, prečo mladý človek vôbec vstúpi do strany, ktorá ťahá Slovensko inou cestou, akou by sme si priali. Momentalne je to veľká časť verejnosti, a ono to je o záujmoch, je to nejakej aj integrite, o nejakej čestnosti, cnosti. To je, to je proste o tom. Hej, že ako to človek cíti, ako to človek má, čo si myslí, že je jeho zodpovednosť, a čo si myslí, že je to jedno. Ja som si len tak prezrel, že koľko žiadostí o ospravedlnenie na rokovaniach Národnej rady Slovenskej republiky naši poslanci tuná majú, a zaujímalo ma to preto, lebo sa ma pýtali aj kolegovia, alebo teda ľudia cez siete, že ako to robia tí koaliční poslanci, že tu nesedia, že a kde sú potom. Ako sa ospravedlňujú? Pozrite si so záujmom koaličných poslancov, že koľko žiadostí o ospravedlnenie na rokovaniach majú. Pozrite si mená ako pán Erik Kaliňák, pán Muňko, pán Baláž, pán Tittel, pán Gašpar a vyjde vám v našom systéme, že v systéme nie sú evidované žiadne žiadosti o ospravedlnenie poslanca v tomto volebnom období. Pozrite si to. Pozrite si aj nás. Ja sa snažím ospravedlniť a napísať dôvod, prečo tu nie som. Ale týmto ľuďom, neviem, ako to robia, neviem, čo im mám odpovedať, ale pozrite si to, a nech to vidia aj ľudia. Nikto sa tu neospravedlňuje, aj keď tu dokázateľne nie sú, lebo my nie, my nehlasujeme každý deň, hlasujeme len v niektoré dni. (Potlesk.)
Laurenčík, Milan, podpredseda NR SR (2021-09-24):
Vážené panie poslankyne, vážení páni poslanci, budeme pokračovať v prerušenom rokovaní. Pristúpime teraz k druhému čítaniu o návrhu skupiny poslancov na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. (Ruch v sále, zaznievanie gongu.) Návrh zákona je pod tlačou 576. Spoločná správa výborov má tlač 576a. Dávam slovo pani poslankyni Anne Zemanovej, aby návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 576.)
Baška, Jaroslav, poslanec NR SR (2023-11-23):
22. Ďakujem veľmi pekne za slovo. Vážený pán predsedajúci, ja sa chcem dotknúť jednej veci, ktorá tu bola dnes už spomínaná aj pánom predsedom vlády a trošku zabŕdnuť do histórie. Do histórie menovania prezidentov Policajného zboru a odvolávanie týchto prezidentov Policajného zboru. Pamätáme si tie masívne protesty, ktoré boli po vražde novinára a jeho snúbenice v roku 2018. A vtedy žiadali všetci, aby sa zmenila, zmenila legislatíva, aby toto menovanie a odvolávanie prezidenta Policajného zboru bolo apolitické. Jedna z tých požiadaviek bola, bolo toto. My sme tento zákon zmenili a potom neviem, čo sa zasa udialo, zasa sa to nepáčilo novej vláde, ktorá prišla v roku 2020 a povedala si, policajný prezident musí byť človek, ktorého si menuje sám minister vnútra. Čiže ja tomuto naozaj nerozumiem, že o čom sa tu teda dnes bavíme a vyčítate pánovi ministrovi vnútra to, že on si tam dáva sám svojho človeka za prezidenta Policajného zboru. Treba sa ti naozaj osviežiť, ako to bolo predtým a ako to je teraz. Druhá vec, ktorú, ktorá tu bola spomínaná, migrácia, nelegálna migrácia. Ja som veľmi rád, že pán minister vnútra prišiel s policajtami a s vojakmi na slovensko-maďarskú hranicu a čo by sa asi udialo, ak by tie voľby neboli toho 30. septembra. Naďalej by nám prúdili masívne migranti cez Slovenskú republiku na západ do Európskej únie a nevedeli by sme o nich naozaj, naozaj možno nič. Možnože aj toto zachránilo Slovensko pred touto nelegálnou migráciou. Myslím, že tie voľby mali byť oveľa, oveľa skôr. Konečne cudzinecká polícia môže, ktorá je poddimenzovaná, môže sa venovať konečne preverovaniu žiadostí o pracovné povolenia, ktorých má na stole naozaj veľmi veľa a vďaka tejto nelegálnej migrácii mala kopu inej roboty. A tá akčnosť, pán minister, veľká vďaka za tú pomoc... (Prerušenie vystúpenia časomerom. )
Grendel, Gábor, podpredseda NR SR (2020-11-25):
Hlasujeme o skrátení lehoty. Prosím, prezentujme sa a hlasujme. (Hlasovanie.) Prítomných 135 poslancov, za 119, proti 1, zdržalo sa 15, hlasovali všetci. Konštatujem, že sme rozhodli o skrátení lehôt.
B. Bugár, podpredseda NR SR: (2005-01-19):
(Hlasovanie.) Prítomných 137 poslancov, za 129, proti 1, zdržali sa 5, nehlasovali 2. Konštatujem, že návrh uznesenia sme schválili. Ďakujem. A teraz prosím ešte predsedu výboru pre pôdohospodárstvo pána poslanca Maxona, aby uvádzal jednotlivé hlasovania k vládnemu návrhu zákona o vinohradníctve a vinárstve (tlač 986). M. Maxon, poslanec: Ďakujem pekne za slovo. Vážené panie poslankyne, vážení páni poslanci, v súlade s odporúčaním výboru pre pôdohospodárstvo navrhujem, aby sme predmetný návrh vládneho návrhu zákona o vinohradníctve a vinárstve postúpili do druhého čítania.
Jurinová, Erika, podpredsedníčka NR SR (2014-06-06):
Faktickou, s reakciou na faktickú poznámku, pán poslanec Hlina.
Glváč, Martin, podpredseda NR SR (2017-05-12):
S reakciou pán poslanec Sopko.
Klus, Martin, poslanec NR SR (2019-03-27):
Vážený pán predsedajúci, vážený pán podpredseda vlády, milé kolegyne, milí kolegovia, v zmysle toho môjho vystúpenia k návrhu o vystúpení Veľkej Británie a Severného Írska z Európskej únie by som si dovolil vás informovať, že v zmysle rokovacieho poriadku beriem späť svoj pozmeňujúci návrh, ktorý som predniesol k vládnemu návrhu zákona, ktorým sa teda menia a dopĺňajú niektoré zákony v súvislosti s týmto vystúpením Veľkej Británie z Európskej únie (tlač 1398), a dovolím si aj krátke odôvodnenie. Späťvzatie svojho pozmeňujúceho návrhu odôvodňujem tým, že bol vypracovaný pozmeňujúci návrh, ktorý rieši danú problematiku komplexnejším spôsobom a pod ktorým som tiež spolupodpísaný spoločne s kolegom Branislavom Gröhlingom. Zároveň chcem poďakovať pánom poslancom Petrákovi a Bernaťákovi za spoluprácu v tejto veci a takisto ministerstvu školstva za operatívny prístup. Ďakujem.
Danko, Andrej, podpredseda NR SR (2024-05-10):
Pán poslanec Michelko.
Laššáková, Jana, podpredsedníčka NR SR (2013-10-24):
Pán poslanec Baláž.
Sulík, Richard, predseda NR SR (2011-02-10):
S faktickou poznámkou sa prihlásil jeden poslanec, uzatváram možnosť, pán poslanec Jasaň.
Pellegrini, Peter, predseda NR SR (2023-11-24):
Prosím všetkých, aby reagovali na predrečníka, na pána poslanca Gašpara. Pán poslanec Grendel.
Fronc, Martin, poslanec NR SR (2010-08-04):
Ďakujem pekne, pán podpredseda. Pán podpredseda Národnej rady pán Fico, povedali ste vo svojom vystúpení, že ponúkate či podávate pomocnú ruku v boji proti kríze. Kladiem si otázku, či to myslíte vážne po tom, čo ste odovzdali vládu a verejné financie v katastrofálnom stave, po tom, čo ste prehĺbili deficit štátneho rozpočtu na úroveň Maďarska či dokonca Grécka, po tom, čo ste pripravili občanov o miliardy predajom lukratívnych pozemkov v Tatrách, najnovšie v Bratislave, sa dozvedáme, po tendroch, ako bolo mýto, emisie alebo upratovanie na ministerstve obrany. Pán podpredseda Národnej rady, nedá mi nepovedať, viete, tá pomocná ruka mi pripomína situáciu, keď topiacemu podáva pomocnú ruku vodník. Ďakujem. (Potlesk.)
Přidal, Alojz, poslanec NR SR (2015-12-01):
Pán predseda, dajte hlasovať, aby sa Národná rada uzniesla v súlade s § 73 ods. 3 písm. c) rokovacieho poriadku, že predložený návrh zákona prerokuje v druhom čítaní.
Ľ. Martinák, poslanec: (2008-05-20):
Ďalej sa chcem zmieniť o štatutárnom orgáne. Tiež ste tu spomínali, že štatutárnym orgánom v súlade s § 35b ods. 1 je jednoznačne generálny riaditeľ a jeho námestník, ktorých vymenúva vláda na návrh ministra. To znamená, zvyšuje sa tu zodpovednosť ministra za celú činnosť Slovenského pozemkového fondu. Ďakujem za slovo.
Glváč, Martin, podpredseda NR SR (2018-05-23):
Pani poslankyňa Blahová.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Mihál.
Mihalik, Marcel, poslanec NR SR (2023-02-02):
Čítal som uznesenie, čiže o tomto uznesení. Následne budeme hlasovať o... (Reakcie z pléna.) Áno, o pôvodnom uznesení.
Glváč, Martin, podpredseda NR SR (2019-05-14):
Vážené dámy, vážení páni, poprosím, kľud v sále. Nakoľko pán predseda musí o chvíľu odísť a aby sme stihli čo najviac faktických poznámok a prípadne mohol reagovať, začíname o minútu skôr. (Zaznievanie gongu.) Poprosím o kľud v sále. Panie poslankyne, páni poslanci, pokračujeme faktickými poznámkami. Ako prvý pán poslanec Poliačik. Nech sa páči, máte slovo. (Zaznievanie gongu.) Páni kolegovia, poprosím zapnúť pána poslanca Poliačika. Nech sa páči. [Pokračovanie rokovania o Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie , (tlač 1344), a o Hodnotení priorít zahraničnej a európskej politiky Slovenskej republiky v roku 2018 a ich zameraní na rok 2019 (tlač 1322) a o Správe o činnosti Výboru Národnej rady Slovenskej republiky pre európske záležitosti za rok 2018 (tlač 1319).]
Blanár, Juraj, podpredseda NR SR (2021-05-05):
Ďalšia, pani predkladateľka Anna Andrejuvová. Chcem ešte poprosiť, snažte sa naozaj držať toho, aby sme reagovali vždy na predrečníka s faktickými poznámkami. Nech sa páči, pani predkladateľka.
Glváč, Martin, podpredseda NR SR (2016-12-06):
Ďakujem. Prosím určeného spravodajcu z ústavnoprávneho výboru poslanca Martina Nemkyho, aby informoval Národnú radu o výsledku prerokovania návrhu vo výbore. Nech sa páči.
Ďuriš Nicholsonová, Lucia, podpredsedníčka NR SR (2019-01-29):
Pán poslanec Sopko.
M. Hort, podpredseda NR SR: (2009-10-27):
S faktickými poznámkami na vaše vystúpenie sa prihlásili dvaja poslanci, resp. pán poslanec Jozef  Halecký a pani poslankyňa Jarmila Tkáčová. Uzatváram možnosť prihlásiť sa s faktickou poznámkou. A slovo má pán poslanec Jozef Halecký.
Vaľová, Jana, poslankyňa NR SR (2015-01-29):
Ďakujem veľmi pekne. Keď ma tak strašne pán kolega prosil, aby som naňho reagovala, ja by som naňho aj tak reagovala, tak chcela by som povedať pánu Mihálovi, pán Mihál, čakala som, že budete reagovať na svoje výroky, ktoré som uviedla, ktoré boli aj medializované, a na kroky, ktoré boli veľmi nesprávne a veľmi nedemokratické, že trošku priznáte, že toto ste urobili. Ale, samozrejme, vy ste sa pochválili, že ste o 50 % zhodnotili financie. Musím sa na to naozaj pozrieť. Ak čakáte moju chválu, tak ak ste niečo dobre urobili, tak určite je to fajn a budem zvedavá, ako sa to odrazí celkovo, čo sa týka toho vo vyplácaní renty, lebo sú to také len možno veci vytrhnuté z kontextu. Čo sa týka znižovania a zvyšovania poplatkov, myslím si, že určite tak ako vy ste rokovali s partnermi, či už so sporiteľmi, so Sociálnou poisťovňou, či už so správcovskými spoločnosťami, určite aj pán Richter s nimi rokoval, určite tu boli nejaké tlaky, ale on sa k tomu určite sám vyjadrí, takže nechcite, aby ja som sa vyjadrila za pána ministra, ak je prítomný v sále. A verím tomu, že sa k tomu vyjadrí, ale išlo o podstatu, že my sme to znížili z 0,065 na 0,025 % tuším. Čiže je to viac ako o polovicu, aj keď sme potom následne možno to zvýšili, tak to bolo na polovicu, ale to zavedenie poplatkov vami predstavovalo 0,065 % a to je dôležité a to je dôležité mať tú odvahu niečo znížiť, nie tak možno, ako to bolo vo vašom prípade, že ste chceli znížiť tie percentá a kým ku vám prišla pani predsedníčka vlády a DSS-ky, tak už ste ani nieže do toho hrnca nenakukli, lebo ani jeho pokrývku ste odkryli. Takže, viete, niekedy tie kroky naozaj treba hodnotiť aj takým nejakým postupom. Takže veľmi pekne ďakujem všetkým za reakcie.
Hus, Igor, poslanec NR SR (2021-06-29):
Vážený pán predseda, v rozprave vystúpili dvaja páni poslanci, pričom pán poslanec Juraj Krúpa podal pozmeňujúci a doplňujúci návrh. Keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
V. Veteška, podpredseda NR SR: (2004-09-09):
Teraz dávam slovo spoločnej spravodajkyni z výboru pre pôdohospodárstvo pani poslankyni Tkáčovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Glváč, Martin, podpredseda NR SR (2016-04-20):
Vážené pani poslankyne, vážení páni poslanci, prajem pekný deň. Otváram tretí rokovací deň druhej schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Augustín Hambálek. Budeme pokračovať v prerušenej rozprave o programovom vyhlásení vlády Slovenskej republiky a žiadosti vlády o vyslovenie dôvery (tlač 45). Prosím povereného člena vlády Slovenskej republiky, aby zaujal miesto určené pre navrhovateľov, a určeného člena gestorského výboru pre financie a rozpočet, aby zaujal miesto určené pre spravodajcov. Budeme pokračovať vystúpeniami ďalších rečníkov, ktorí sa do rozpravy prihlásili písomne, je ich ešte 31. Dávam slovo poslankyni Erike Judínyovej, pripraví sa poslankyňa Soňa... (Reakcie z pléna.) Čo som povedal? (Reakcia z pléna.) Povedal som...? Pardon, prepáčte, Jurinovej. A pripraví sa poslankyňa Soňa Gaborčáková. To ste si nezaslúžili, prepáčte. (Povedané so smiechom.)
Sulík, Richard, predseda NR SR (2010-10-14):
Ďakujem. Pani poslankyňa Gibalová, nech sa páči.
V. Švidroň, poslanec: (2008-12-08):
No ešte ste sa zmienili o nejakých personálnych nákladoch. Už bolo povedané jednou z predrečníčok, že vy ste ich mali päťkrát väčšie za vašej vlády alebo vlády vašej koalície. Ďakujem.
Laurenčík, Milan, podpredseda NR SR (2021-05-27):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa. Ako prvý pán poslanec Martin Beluský, nech sa páči.